PATVIRTINTA

Rokiškio rajono savivaldybės tarybos

2020 m. lapkričio 27 d. sprendimu Nr. TS-

# ROKIŠKIO MOKYKLOS-DARŽELIO ,,ĄŽUOLIUKAS“ NUOSTATAI

**I. SKYRIUS**

**BENDROSIOS NUOSTATOS**

1. Rokiškio mokyklos-darželio ,,Ąžuoliukas“ nuostatai (toliau – Nuostatai) reglamentuoja Rokiškio mokyklos-darželio ,,Ąžuoliukas“ (toliau Mokykla-darželis) teisinę formą, priklausomybę, savininką, savininko teises ir pareigas įgyvendinančią instituciją, buveinę, mokyklos grupę, pagrindinę paskirtį, mokymo kalbą ir mokymo formas, veiklos teisinį pagrindą, sritį, rūšis, tikslą, uždavinius, funkcijas, Mokyklos-darželio teises, veiklos organizavimą ir valdymą, savivaldą, darbuotojų priėmimą į darbą, jų darbo apmokėjimo tvarką ir atestaciją, lėšas, jų naudojimo tvarką ir finansinės veiklos kontrolę, reorganizavimo, likvidavimo ar pertvarkymo tvarką.
2. Mokyklos-darželio oficialusis pavadinimas – Rokiškio mokykla-darželis ,,Ąžuoliukas“, trumpasis pavadinimas – Mokykla-darželis ,,Ąžuoliukas“. Mokykla-darželis įregistruotas Juridinių asmenų registre, kodas 190238290.
3. Mokyklos-darželio ,,Ąžuoliukas“ istorija. 1971 m. balandžio 1 d. įsteigtas Rokiškio lopšelis- darželis „Ąžuoliukas“, 1992 m. rugsėjo 1 d. reorganizuotas į Rokiškio mokyklą-darželį „Ąžuoliukas“.
4. Teisinė forma – biudžetinė įstaiga.
5. Priklausomybė – savivaldybės mokykla.
6. Savininkas – Rokiškio rajono savivaldybė.
7. Savininko teises ir pareigas įgyvendinanti institucija – Rokiškio rajono savivaldybės taryba, kuri:
	1. tvirtina Mokyklos-darželio nuostatus;
	2. priima sprendimus dėl Mokyklos-darželio buveinės pakeitimo;
	3. priima sprendimus dėl Mokyklos-darželio pertvarkymo, reorganizavimo ar likvidavimo;
	4. nustato didžiausią leistiną pareigybių skaičių;
	5. skiria ir atleidžia likvidatorių arba sudaro likvidacinę komisiją ir nutraukia jos įgaliojimus;
	6. sprendžia Lietuvos Respublikos biudžetinių įstaigų įstatyme, kituose įstatymuose ir Mokyklos-darželio nuostatuose jos kompetencijai priskirtus klausimus.
8. Mokyklos-darželio buveinės adresas – Taikos g. 15, LT-42142 Rokiškis.
9. Grupė – bendrojo ugdymo mokykla.
10. Mokyklos tipas – pradinė mokykla.
11. Pagrindinė paskirtis – pradinės mokyklos tipo mokykla-darželis.
12. Mokymo kalba – lietuvių.
13. Mokymosi formos ̶ grupinio mokymosi, pavienio mokymosi; mokymo proceso organizavimo būdai ̶ kasdienis, nuotolinis.
14. Mokykla-darželis vykdo šias programas: ikimokyklinio ugdymo programa, priešmokyklinio ugdymo programa, pradinio ugdymo programa.
15. Mokiniams išduodami mokymosi pasiekimus įteisinantys dokumentai: Pradinio išsilavinimo pažymėjimas, Pradinio ugdymo pasiekimų pažymėjimas, Mokymosi pasiekimų pažymėjimas.
16. Mokykla-darželis turi struktūrinį padalinį:
	1. pavadinimas – Rokiškio mokyklos-darželio „Ąžuoliukas“ Kavoliškio skyrius;
	2. buveinė ‒ Sodo g. 1, Kavoliškis, LT-42345 Rokiškio r.;

16.3. mokymo kalba – lietuvių kalba;

16.4. vykdomos programos ̶ ikimokyklinio ugdymo programa, priešmokyklinio ugdymo programa, pradinio ugdymo programa;

16.5. išduodami mokymosi pasiekimus įteisinantys dokumentai: Pradinio išsilavinimo pažymėjimas, Pradinio ugdymo pasiekimų pažymėjimas, Mokymosi pasiekimų pažymėjimas.

17. Mokykla-darželis yra viešasis juridinis asmuo, turintis antspaudą, atsiskaitomąją ir kitas sąskaitas Lietuvos Respublikos įregistruotuose bankuose, atributiką. Mokykla-darželis savo veiklą grindžia Lietuvos Respublikos Konstitucija, Lietuvos Respublikos civiliniu kodeksu, Lietuvos Respublikos biudžetinių įstaigų įstatymu, Lietuvos Respublikos švietimo įstatymu, Vaiko teisių konvencija, Lietuvos Respublikos Vyriausybės nutarimais, Švietimo, mokslo ir sporto ministro įsakymais, Rokiškio rajono savivaldybės tarybos sprendimais, kitais teisės aktais ir šiais Nuostatais.

# II SKYRIUS

# MOKYKLOS-DARŽELIO VEIKLOS SRITYS IR RŪŠYS, TIKSLAS, UŽDAVINIAI, FUNKCIJOS

18. Mokyklos-darželio veiklos sritis – švietimas, kodas 85.

19. Mokyklos-darželio švietimo veiklos rūšys:

* 1. pagrindinė švietimo veiklos rūšis – pradinis ugdymas, kodas 85.20;
	2. ikimokyklinio amžiaus vaikų ugdymas, kodas 85.10.10;
	3. priešmokyklinio amžiaus vaikų ugdymas, kodas 85.10.20;
	4. kitos švietimo veiklos rūšys:
		1. sportinis ir rekreacinis švietimas, kodas 85.51;
		2. kultūrinis švietimas, kodas 85.52;
		3. kitas, niekur nepriskirtas, švietimas, kodas 85.59;
		4. švietimui būdingų paslaugų veikla, kodas 85.60.
1. Kitos ne švietimo veiklos rūšys:
	1. kitų maitinimo paslaugų teikimas, kodas 56.29;
	2. nuosavo arba nuomojamo nekilnojamojo turto nuoma ir eksploatavimas, kodas 68.20;
	3. vaikų dienos priežiūros veikla, kodas 88.91;
	4. kita žmonių sveikatos priežiūros veikla, kodas 86.90;
	5. kita stacionarinė globos veikla, kodas 87.90.
2. Pagrindinis Mokyklos-darželio veiklos tikslas – plėtoti dvasines, intelektines ir fizines asmens galias, bendrąsias ir dalykines kompetencijas, būtinas tolesniam mokymuisi.

22. Mokyklos-darželio veiklos uždaviniai:

* 1. teikti kokybišką ikimokyklinį, priešmokyklinį ir pradinį ugdymą;
	2. tenkinti mokinių / vaikų pažinimo, ugdymo (si) ir saviraiškos poreikius;
	3. puoselėti mokinio / vaiko intelektualines, tautines, emocines, fizines galias, lemiančias asmenybės raidą ir socializacijos sėkmę;
	4. teikti mokiniams / vaikams reikiamą pagalbą;
	5. užtikrinti sveiką ir saugią ugdymo (si) aplinką.
1. Vykdydamas jai pavestus uždavinius Mokykla-darželis atlieka šias funkcijas:
	1. formuoja ir įgyvendina ugdymo turinį pagal ikimokyklinio ugdymo, priešmokyklinio ugdymo (si) ir pradinio ugdymo programas, paiso ugdytinių poreikių įvairovės, derindamas ugdymo turinį, siūlydamas ir taikydamas skirtingus ugdymo (si) būdus ir tempą;
	2. sudaro sąlygas mokinių / vaikų kultūros plėtrai, perduoda tautos tradicijas, papročius, kalbą;
	3. vykdo mokymo sutartyse sutartus įsipareigojimus, užtikrina geros kokybės švietimą;
	4. teikia specialiąją pedagoginę, socialinę pedagoginę, informacinę pagalbą, užtikrina mokinių / vaikų sveikatos priežiūrą, jų saugumą įstaigoje, vykdo ankstyvąją smurto, alkoholio, tabako ir psichiką veikiančių medžiagų vartojimo prevenciją, vykdo patyčių prevenciją ir intervenciją;
	5. įvertina mokinių / vaikų specialiuosius ugdymo (si) poreikius, skiria specialųjį ugdymą teisės aktų nustatyta tvarka;
	6. kuria Mokyklą-darželį kaip vietos bendruomenės edukacinį kultūros židinį;
	7. vadovaudamasi švietimo, mokslo ir sporto ministro tvirtinamomis bendrosiomis programomis, atsižvelgdama į vietos ir Mokyklos-darželio bendruomenės reikmes, taip pat mokinių poreikius ir interesus, konkretina ir individualizuoja ugdymo turinį;
	8. vykdo mokinių pasiekimų patikrinimus švietimo, mokslo ir sporto ministro nustatyta tvarka;
	9. išduoda mokymosi pagal pradinio ugdymo pasiekimus įteisinančius dokumentus, švietimo, mokslo ir sporto ministro nustatyta tvarka;
	10. organizuoja tėvų (globėjų, juos atstovaujančių asmenų) pageidavimu papildomas paslaugas mokiniams / vaikams (būrelius, ekskursijas ir kita) teisės aktų nustatyta tvarka;
	11. sudaro sąlygas darbuotojams tobulinti kvalifikaciją;
	12. organizuoja ir vykdo mokinių / vaikų maitinimą Mokykloje-darželyje;
	13. užtikrina higienos normas, teisės aktų reikalavimus atitinkančią sveiką, saugią ugdymo ir darbo aplinką;
	14. kuria ugdymo turiniui įgyvendinti reikiamą materialinę bazę ir edukacines aplinkas;
	15. viešai skelbia informaciją apie Mokyklos-darželio veiklą švietimo, mokslo ir sporto ministro nustatyta tvarka;
	16. organizuoja tėvų (globėjų, juos atstovaujančių asmenų) švietimą;
	17. bendradarbiauja su žiniasklaida ir kitomis švietimo, mokslo institucijomis;
	18. atlieka kitas įstatymų ir kitų teisės aktų numatytas funkcijas;
	19. organizuoja mokinių pavėžėjimą į Mokyklą-darželį ir iš jo teisės aktų nustatyta tvarka;
	20. organizuoja neformaliojo vaikų švietimo programas;
	21. sudaro sąlygas kiekvienam Mokyklos-darželio mokiniui nuolat dalyvauti bent vienoje nuoseklioje, ilgalaikėje socialines ir emocines kompetencijas ugdančioje prevencinėje programoje, apimančioje smurto, alkoholio, tabako ir kitų psichiką veikiančių medžiagų vartojimo prevenciją, sveikos gyvensenos skatinimą, įgyvendinant pateiktas švietimo, mokslo ir sporto ministro patvirtintas rekomendacijas dėl smurto prevencijos įgyvendinimo mokyklose.

# III SKYRIUS

**MOKYKLOS-DARŽELIO TEISĖS IR PAREIGOS**

1. Mokykla-darželis,įgyvendindamas jam pavestus tikslus ir uždavinius, atlikdamas jam priskirtas funkcijas, turi teisę:
	1. parinkti ugdymo (si) metodus ir veiklos būdus;
	2. kurti naujus ugdymo (si) modelius, užtikrinančius kokybišką ugdymą;
	3. bendradarbiauti su savo veiklai įtakos turinčiais fiziniais ir juridiniais asmenimis;
	4. vykdyti šalies ir tarptautinius švietimo projektus;
	5. įstatymų nustatyta tvarka stoti ir jungtis į asociacijas, dalyvauti jų veikloje;
	6. gauti paramą ir labdarą Lietuvos Respublikos labdaros ir paramos įstatymo nustatyta tvarka;
	7. rengti ir įgyvendinti šalies ir tarptautinius projektus;
	8. naudotis kitomis Lietuvos Respublikos teisės aktų suteiktomis teisėmis;
	9. turėti kitų teisių ir pareigų, jeigu jos neprieštarauja Lietuvos Respublikos įstatymams, Lietuvos Respublikos Vyriausybės nutarimams ir kitiems teisės aktams.
2. Mokyklos-darželio pareigos:
	1. užtikrinti sveiką, saugią, užkertančią kelią smurto, prievartos apraiškoms ir žalingiems įpročiams aplinką;
	2. užtikrinti kokybišką ugdymo (si) programų vykdymą;
	3. teikti specialiąją pedagoginę pagalbą specialiųjų poreikių vaikams;
	4. sudaryti mokiniams / vaikams ir darbuotojams saugias mokymo (si) ir darbo, priešgaisrinius ir visuomenės sveikatos saugos reikalavimus atitinkančias sąlygas;
	5. sudaryti sąlygas kiekvienam mokiniui / vaikui dalyvauti bent vienoje nuoseklioje, ilgalaikėje socialines ir emocines kompetencijas ugdančioje prevencinėje programoje;
	6. užtikrinti veiksmingą vaiko minimalios priežiūros priemonių įgyvendinimą;
	7. viešai skelbti informaciją apie Mokyklos-darželio veiklą;
	8. vykdyti kitas pareigas, nustatytas Lietuvos Respublikos švietimo įstatyme ir kituose teisės aktuose.

# IV SKYRIUS

**MOKYKLOS-DARŽELIO VEIKLOS ORGANIZAVIMAS IR VALDYMAS**

1. Mokyklos-darželio veiklos organizavimo teisinis pagrindas:
	1. Mokyklos-darželio strateginis planas, kuriam yra pritarusi Mokyklos-darželio taryba ir Rokiškio rajono savivaldybės vykdomoji institucija ar jos įgaliotas asmuo ir patvirtintas Mokyklos-darželio direktoriaus;
	2. Mokyklos-darželio direktoriaus patvirtintas Mokyklos-darželio metinis veiklos planas, kuriam yra pritarusi Mokyklos-darželio taryba;
	3. Mokyklos-darželio ugdymo planas, kurį suderinęs su Mokyklos-darželio taryba ir Rokiškio rajono savivaldybės vykdomąja institucija ar jos įgaliotu asmeniu, tvirtina Mokyklos-darželio direktorius.
2. Mokyklai-darželiui vadovauja direktorius, kuris viešo konkurso būdu į pareigas penkeriems metams skiriamas ir iš jų atleidžiamas teisės aktų nustatyta tvarka. Mokyklos-darželio direktoriumi gali būti tik nepriekaištingos reputacijos asmuo.
3. Mokyklos-darželio direktorius pavaldus Rokiškio rajono savivaldybės merui, atskaitingas Rokiškio rajono savivaldybės tarybai, savivaldybės merui ir savivaldybės administracijos padaliniui, kuruojančiam švietimo įstaigų vadovų veiklą.
4. Mokyklos-darželio direktoriui sergant, išvykus į komandiruotę, atostogų metu jo funkcijas atlieka direktoriaus pavaduotojas ugdymui, o nesant pavaduotojo ugdymui – kitas Rokiškio rajono savivaldybės mero potvarkiu paskirtas asmuo.
5. Mokyklos-darželio direktorius:
	1. vadovauja Mokyklos-darželio strateginio plano, metinių veiklos planų, ugdymo planų, švietimo programų rengimui, rekomendacijų dėl smurto prevencijos įgyvendinimo Mokykloje-darželyje priemonių įgyvendinimui, juos tvirtina, vadovauja jų vykdymui;
	2. nustatyta tvarka skiria ir atleidžia mokytojus, kitus ugdymo procese dalyvaujančius asmenis ir aptarnaujantį personalą, tvirtina jų pareigybių aprašymus, skatina juos, kontroliuoja darbo pareigų vykdymą;
	3. rūpinasi mokytojų ir kitų darbuotojų darbo sąlygomis, organizuoja trūkstamų mokytojų ir kitų darbuotojų paiešką;
	4. rūpinasi darbuotojų profesiniu tobulėjimu ir ne rečiau kaip kartą per ketverius metus sudaro sąlygas pedagoginiams darbuotojams tobulinti kvalifikaciją vaikų socialinių ir emocinių kompetencijų ugdymo srityje;
	5. analizuoja Mokyklos-darželio veiklos ir valdymo išteklių būklę ir atsako už Mokyklos- darželio veiklos rezultatus;
	6. priima mokinius / vaikus Rokiškio rajono savivaldybės tarybos nustatyta tvarka, sudaro ir pasirašo sutartis su tėvais (globėjais, kitais teisėtais atstovais), darbuotojais, paslaugų teikėjais teisės aktų nustatyta tvarka;
	7. kartu su Mokyklos-darželio taryba sprendžia Mokyklai-darželiui svarbius palankios ugdymui aplinkos kūrimo klausimus;
	8. Vaiko minimalios ir vidutinės priežiūros įstatymo nustatyta tvarka kreipiasi į Rokiškio rajono savivaldybės administracijos direktorių dėl minimalios ir vidutinės priežiūros priemonių vaikui skyrimo;
	9. kiekvienais metais rengia metines savo veiklos ataskaitas ir jas teikia Mokyklos-darželio bendruomenei ir Mokyklos-darželio tarybai svarstyti bei viešai paskelbia, garantuoja, kad pagal Lietuvos Respublikos viešojo sektoriaus atskaitomybės įstatymą teikiami ataskaitų rinkiniai ir statistinės ataskaitos būtų teisingi;
	10. sudaro Mokyklos-darželio vaiko gerovės komisiją ir tvirtina jos darbo reglamentą;
	11. užtikrina, prižiūri ir atsako už gerą ir veiksmingą vaiko minimalios priežiūros priemonių vykdymą Mokykloje-darželyje;
	12. organizuoja pašalinių asmenų patekimo į Mokyklos-darželio teritoriją apskaitą ir tai kontroliuoja. Organizuoja Mokyklos-darželio teritorijos ir jos prieigų stebėjimą ir informuoja teritorinę policijos įstaigą apie žinomus ar įtariamus smurto, prievartos, narkotinių ar psichotropinių medžiagų platinimo, viešosios tvarkos ir kitų pažeidimų atvejus;
	13. supažindina Mokyklos-darželio bendruomenę su teisės aktais, reglamentuojančiais vaiko teises, pareigas ir atsakomybę už teisės pažeidimus, Mokyklos-darželio lankymą, narkotinių ir psichotropinių medžiagų vartojimo, smurto, nusikalstamumo prevenciją ir mokinių užimtumą;
	14. bendradarbiauja su mokinių / vaikų tėvais (globėjais, kitais teisėtais atstovais), su pagalbą mokiniui, mokytojui ir Mokyklai-darželiui teikiančiomis įstaigomis, teritorine policijos, socialinių paslaugų, sveikatos priežiūros įstaigomis, Rokiškio rajono savivaldybės administracijos vaiko gerovės komisija ir kitomis institucijomis, dirbančiomis vaiko teisių apsaugos srityje;
	15. prireikus sudaro su institucijomis, dirbančiomis prevencinį darbą savivaldybės teritorijoje, kitose vietovėse, sutartis dėl pagalbos teikimo Mokykloje-darželyje ar už jos ribų;
	16. organizuoja mokinių užimtumą po pamokų ir mokinių atostogų metu;
	17. tvirtina pareigybių sąrašą, neviršijant nustatyto didžiausio leistino pareigybių skaičiaus ir savivaldybės biudžete Mokyklos-darželio atvirtintų lėšų darbo užmokesčiui;
	18. suderinęs su Mokyklos-darželio taryba, tvirtina Mokyklos-darželio darbo tvarkos taisykles;
	19. leidžia įsakymus, kontroliuoja jų vykdymą;
	20. sudaro teisės aktų nustatytas komisijas, darbo grupes, inicijuoja Mokyklos-darželio savivaldos institucijų sudarymą ir skatina jų veiklą;
	21. atstovauja Mokyklai-darželiui kitose institucijose, Mokyklos-darželio vardu sudaro sutartis Mokyklos-darželio funkcijoms atlikti;
	22. tvirtina Mokyklos-darželio struktūrą, nustato Mokyklos-darželio veiklos tikslus, uždavinius, direktoriaus pavaduotojų ugdymui funkcijas ir veiklos sritis;
	23. dalį savo funkcijų Lietuvos Respublikos teisės aktų nustatyta tvarka gali pavesti atlikti direktoriaus pavaduotojams ugdymui ar kitam įgaliotam asmeniui;
	24. atlieka kitas funkcijas, nustatytas šiuose Nuostatuose ir Mokyklos-darželio direktoriaus pareigybės aprašyme.
6. Mokyklos-darželio direktorius atsako už:
	1. Lietuvos Respublikos įstatymų ir kitų teisės aktų, Nuostatų, Rokiškio rajono savivaldybės tarybos sprendimų laikymąsi Mokykloje-darželyje, tinkamą funkcijų atlikimą, nustatytų Mokyklos-darželio tikslų ir uždavinių įgyvendinimą, Mokyklos-darželio veiklos rezultatus,
	2. Lietuvos Respublikos švietimo įstatyme nurodytos informacijos skelbimą, demokratinį Mokyklos-darželio valdymą, bendradarbiavimu grįstus santykius, Pedagogų etikos kodekso reikalavimų laikymąsi, skaidriai priimamus sprendimus, Mokyklos-darželio bendruomenės narių informavimą, pedagoginio ir nepedagoginio personalo profesinį tobulėjimą,;
	3. Mokyklos-darželio finansinę veiklą, taupų ir racionalų lėšų bei turto naudojimą, svarsto ir priima sprendimus, susijusius su Mokyklos-darželio lėšų (įskaitant lėšas, skirtas Mokyklos-darželio darbuotojų darbo užmokesčiui) naudojimu ir disponavimu juo;
	4. sveiką, saugią, užkertančią kelią bet kokioms smurto, prievartos apraiškoms ir žalingiems įpročiams aplinką. Smurto, prevencijos įgyvendinimo mokyklose rekomendacijų įgyvendinimą Mokykloje-darželyje;
	5. gerą ir veiksmingą mokinio minimalios priežiūros priemonių įgyvendinimą.
7. Už Nuostatų, teisės aktų, Rokiškio rajono savivaldybės tarybos sprendimų nevykdymą

ar netinkamą vykdymą Mokyklos-darželio direktorius atsako Lietuvos Respublikos įstatymų nustatyta tvarka.

1. Metodinei veiklai organizuoti sudaroma Metodinė taryba, į kurios sudėtį įeina metodinių grupių pirmininkai. Metodinei veiklai vadovauja ir jos veiklą organizuoja metodinės tarybos narys, išrinktas Metodinės tarybos narių atviru balsavimu balsų dauguma.
2. Metodinė taryba:
	1. nustato mokytojų metodinės veiklos prioritetus, mokytojų kvalifikacijos tobulinimo poreikius;
	2. planuoja ir aptaria ugdymo turinį (programas, mokymo (si) metodus, mokinių pažangos ir pasiekimų vertinimo būdus, mokymo (si) ir ugdymo (si) priemones bei patyrimą, kurį mokiniai sukaupia ugdymo procese) pritaiko jį mokinių individualioms reikmėms;
	3. dalyvauja kuriant Mokyklos-darželio strateginį planą, metinį veiklos planą;
	4. planuoja ir organizuoja mokytojų kvalifikacijos tobulinimo seminarus, konferencijas;
	5. koordinuoja ilgalaikių planų, klasės auklėtojų planų rengimą;
	6. dalyvauja aptariant mokytojų metodinę veiklą, aptaria mokytojų metodinės veiklos rodiklius;
	7. inicijuoja gerosios patirties sklaidą, aptaria kvalifikacijos tobulinimo poreikius, juos derina su Mokyklos-darželio veiklos tikslais.
3. Metodinės tarybos susirinkimai kviečiami ne rečiau kaip kartą per 2 mėnesius. Susirinkimas teisėtas, jei jame dalyvauja ne mažiau kaip pusė narių. Nutarimai priimami atviru balsavimu, balsų dauguma.
4. Metodinės tarybos veiklą reglamentuoja Metodinės tarybos nuostatai. Metodinę tarybą koordinuoja direktoriaus pavaduotojas ugdymui.
5. Ugdymo turinio formavimo ir ugdymo proceso organizavimo klausimais Mokyklos-darželio direktorius gali organizuoti vadovų, mokytojų ir švietimo pagalbos specialistų, kurių veikla susijusi su nagrinėjamu klausimu, pasitarimus.

**V SKYRIUS**

**MOKYKLOS-DARŽELIO SAVIVALDA**

1. Mokyklos-darželio savivalda grindžiama švietimo tikslais, Mokykloje-darželyje vykdomomis švietimo programomis ir Mokyklos-darželio tradicijomis.
2. Mokyklos-darželio savivaldos institucijos kolegialiai svarsto Mokyklos-darželio veiklos ir finansavimo klausimus ir pagal kompetenciją, apibrėžtą šiuose Nuostatuose, priima sprendimus, daro įtaką Mokyklos-darželio direktoriaus priimamiems sprendimams, atlieka visuomeninę Mokyklos-darželio valdymo priežiūrą.
3. Mokyklos-darželio savivaldos institucijų įvairovę, jų kompetenciją ir sudarymo principus įteisina šie Nuostatai.
4. Mokyklos-darželio taryba (toliau – Taryba) – aukščiausioji Mokyklos-darželio savivaldos institucija, sudaryta iš mokytojų, tėvų (globėjų, juos atstovaujančių asmenų) ir vietos bendruomenės atstovo.
5. Tarybos nariu gali būti asmuo, turintis žinių ir gebėjimų, padedančių siekti Mokyklos-darželio strateginių tikslų ir įgyvendinti Mokyklos-darželio misiją. Tarybos nariu negali būti Mokyklos-darželio direktorius, valstybės politikai, politinio (asmeninio) pasitikėjimo valstybės tarnautojai. Už savo veiklą Mokyklos-darželio taryba atsiskaito ją rinkusiems Mokyklos-darželio bendruomenės nariams.

43. Tarybą lygiomis dalimis sudaro 4 mokytojai, 4 tėvai ir 1 vietos bendruomenės atstovas.

44. Tėvus (globėjus, juos atstovaujančius asmenis) į Tarybą renka visuotinis mokinių / vaikų tėvų susirinkimas, mokytojus – Mokytojų taryba, vietos bendruomenės atstovą deleguoja vietos bendruomenė. Mokyklos-darželio taryba renkama trejiems metams, ta pačia rinkimo tvarka papildant išėjusius narius.

45. Tarybai vadovauja pirmininkas, kurį renka Tarybos nariai atviru balsavimu, balsų dauguma. Siūlyti kandidatus, kelti savo kandidatūrą turi teisę bet kuris Tarybos narys.

46. Posėdis yra teisėtas, jei jame dalyvauja ne mažiau kaip pusė Tarybos narių ir yra ne mažiau

kaip po vieną mokytojų ir tėvų atstovą. Nutarimai priimami dalyvaujančių balsų dauguma, atviru balsavimu. Balsams pasiskirsčius po lygiai, lemia Tarybos pirmininko balsas. Tarybos posėdžius kviečia, juos organizuoja ir jiems pirmininkauja Tarybos pirmininkas.

 47. Taryba už veiklą kasmet atsiskaito ją rinkusiems Mokyklos-darželio bendruomenės bei vietos bendruomenės nariams kartą per metus.

48. Taryba privalo rinktis ne rečiau kaip kartą per pusmetį.

 49. Į Tarybos posėdį gali būti kviečiami Mokyklos-darželio bendruomenės nariai, organizacijų bei įstaigų atstovai be balso teisės. Mokyklos-darželio direktorius gali dalyvauti kviestinio nario teisėmis.

50. Taryba:

 50.1 teikia siūlymą dėl Mokyklos-darželio strateginių tikslų, uždavinių ir jų įgyvendinimo priemonių;

 50.2. aptaria siūlymus dėl vadovėlių užsakymo, mokinių žinių ir gebėjimų vertinimo sistemos parinkimo, papildomos veiklos ir renginių organizavimo;

 50.3.pritaria Mokyklos-darželio strateginiam planui, metiniam veiklos planui, ugdymo planui, Mokyklos-darželio darbo tvarkos taisyklėms, Nuostatams, jų pakeitimams ir papildymams, kitiems Mokyklos-darželio veiklą reglamentuojantiems dokumentams, teikiamiems Mokyklos-darželio direktoriaus;

 50.4. teikia siūlymų Mokyklos-darželio direktoriui dėl Nuostatų pakeitimo ar papildymo, Mokyklos-darželio vidaus struktūros tobulinimo, darbo tvarkos taisyklių pakeitimo ar papildymo, dėl gimnazijos veiklos tobulinimo;

 50.5. kiekvienais metais vertina Mokyklos-darželio direktoriaus metų veiklos ataskaitą ir teikia savo sprendimą dėl ataskaitos Rokiškio rajono savivaldybės tarybai;

 50.6. teikia siūlymą Rokiškio rajono savivaldybės tarybai dėl Mokyklos-darželio materialinio aprūpinimo, veiklos tobulinimo;

 50.7. svarsto mokytojų, metodinės tarybos, mokinių / vaikų ir jų tėvų (globėjų, juos atstovaujančių asmenų) savivaldos institucijų ar Mokyklos-darželio bendruomenės narių iniciatyvas ir teikia siūlymų Mokyklos-darželio direktoriui;

 50.8. teikia siūlymus dėl Mokyklos-darželio veiklos tobulinimo, saugių mokinių / vaikų ugdymo (si) ir darbo sąlygų sudarymo, talkina formuojant Mokyklos-darželio materialinius, finansinius ir intelektinius išteklius, svarsto Mokyklos-darželio lėšų naudojimo klausimus;

50.9. svarsto kitus Mokyklos-darželio direktoriaus teikiamus klausimus;

 50.10. gali sustabdyti kitų Mokyklos-darželio savivaldos institucijų sprendimų įgyvendinimą, kol jų teisingumą ir teisėtumą ištirs kompetentingos institucijos.

 51. Mokytojų taryba – nuolat veikianti Mokyklos-darželio savivaldos institucija mokytojų profesiniams bei bendriems ugdymo klausimams spręsti. Ją sudaro Mokyklos-darželio vadovai, visi Mokykloje-darželyje dirbantys mokytojai, socialiniai, specialieji pedagogai ir kiti tiesiogiai ugdymo procese dalyvaujantys darbuotojai.

52. Mokytojų tarybos posėdžiai šaukiami prasidedant ir baigiantis mokslo metams, taip pat ne rečiau kaip vieną kartą per pusmetį. Prireikus gali būti sušauktas neeilinis Mokytojų tarybos posėdis.

 53. Mokytojų tarybai vadovauja Mokyklos-darželio direktorius. Mokytojų tarybos sekretorių renka Mokytojų tarybos nariai.

 54. Posėdžiai yra teisėti, jei juose dalyvauja ne mažiau kaip pusė tarybos narių. Sprendimai priimami paprasta balsų dauguma. Jei balsai pasiskirsto po lygiai, lemiamas yra pirmininko balsas.

 55. Mokytojų taryba:

 55.1. svarsto ir priima nutarimus teisės aktų nustatytais ir Mokyklos-darželio direktoriaus ar mokytojų teikiamais klausimais;

* 1. svarsto ugdymo plano projektą, aptaria jo įgyvendinimo klausimus;
	2. svarsto Mokyklos-darželio strateginio plano, metinio veiklos plano projektus, teikia

siūlymus veiklos tobulinimui;

* 1. aptaria mokinių / vaikų sveikatos, mokymo (si), poilsio ir mitybos klausimus;
	2. ugdymo turinį ir metodus derina su Mokyklos-darželio keliamais uždaviniais ir taip pat

su bendruomenės poreikiais;

* 1. svarsto ugdymo (si), nepamokinės veiklos klausimus, skatina inovacijų paiešką;
1. Tėvų (globėjų, juos atstovaujančių asmenų) savivaldos institucija – Tėvų komitetai.
2. Tėvų komitetas renkamas atviru balsavimu kiekvienų mokslo metų pradžioje klasių / grupių tėvų susirinkimų metu.
3. Tėvų komitetui vadovauja pirmininkas, kuris išrenkamas atviru balsavimu.
4. Tėvų komitetas aptaria mokinių / vaikų ugdymo (si) organizavimo, lankomumo, elgesio, saugumo, maitinimo, informacijos gavimo apie mokinius/vaikus klausimus, padeda organizuoti ugdymo grupių, pradinių klasių renginius, išvykas, kurti edukacinę aplinką, teikia siūlymus Mokyklos-darželio tarybai ir direktoriui.
5. Tėvų (globėjų, juos atstovaujančių asmenų) susirinkimai šaukiami ne rečiau kaip du kartus per metus.

**VI SKYRIUS**

**DARBUOTOJŲ PRIĖMIMAS Į DARBĄ, JŲ DARBO APMOKĖJIMO TVARKA IR ATESTACIJA**

1. Darbuotojai į darbą Mokykloje-darželyje priimami ir atleidžiami iš jo Lietuvos Respublikos darbo kodekso ir kitų teisės aktų nustatyta tvarka.
2. Mokyklos-darželio darbuotojams už darbą mokama Lietuvos Respublikos įstatymų ir kitų teisės aktų nustatyta tvarka.
3. Mokyklos-darželio direktorius, pavaduotojai ugdymui, mokytojai, švietimo pagalbą teikiantys specialistai atestuojasi ir kvalifikaciją tobulina švietimo, mokslo ir sporto ministro nustatyta tvarka.

**VII SKYRIUS**

**MOKYKLOS-DARŽELIO TURTAS, LĖŠOS, JŲ NAUDOJIMO TVARKA, FINANSINĖS VEIKLOS KONTROLĖ IR MOKYKLOS-DARŽELIO VEIKLOS PRIEŽIŪRA**

1. Mokykla-darželis valdo patikėjimo teise perduotą Rokiškio rajono savivaldybės turtą, naudoja ir disponuoja juo Lietuvos Respublikos įstatymų ir Rokiškio rajono savivaldybės tarybos sprendimų nustatyta tvarka.
2. Mokyklos-darželio lėšų šaltiniai:
	1. valstybės biudžeto specialiųjų tikslinių dotacijų savivaldybės biudžetui skirtos lėšos;
	2. Rokiškio rajono savivaldybės biudžeto lėšos, naudojamos pagal patvirtintas sąmatas;
	3. pajamos už teikiamas paslaugas;
	4. fondų, organizacijų, kitų juridinių ir fizinių asmenų dovanotos ar kitaip teisėtais būdais perduotos lėšos, tikslinės paskirties lėšos pagal pavedimus;
	5. lėšos, gautos įvairių projektų vykdymui;
	6. kitos teisėtai gautos lėšos.
3. Lėšos ir turtas valdomas ir naudojamos teisės aktų nustatyta tvarka.
4. Mokykla-darželis turi šias banko sąskaitas: biudžeto lėšų, mokymo lėšų, specialiųjų programų lėšų, nemokamo vaikų maitinimo ir kitų lėšų.
5. Mokyklos-darželio buhalterinė apskaita organizuojama ir finansinių ir biudžeto vykdymo ataskaitų rinkiniai sudaromi ir teikiami Lietuvos Respublikos buhalterinės apskaitos įstatymo, Lietuvos Respublikos viešojo sektoriaus atskaitomybės įstatymo ir kitų teisės aktų nustatyta tvarka.
6. Mokyklos-darželio veiklos ir išorės finansinį auditą atlieka Rokiškio rajono savivaldybės kontrolierius (savivaldybės kontrolės ir audito tarnyba).
7. Mokyklos-darželio vidaus auditas atliekamas vadovaujantis Lietuvos Respublikos vidaus kontrolės ir vidaus audito įstatymu ir kitais vidaus auditą reglamentuojančiais teisės aktais.
8. Mokyklos-darželio veiklos priežiūrą atlieka Rokiškio rajono savivaldybės administracija, prireikus pasitelkdama išorinius vertintojus.
9. Švietimo, mokslo ir sporto ministro nustatyta tvarka Rokiškio rajono savivaldybės taryba vykdo Mokyklos-darželio veiklos kokybės gerinimo priežiūrą, atsižvelgdama į Mokyklos-darželio direktoriaus metų veiklos ataskaitos vertinimo rezultatus.
10. Mokykla-darželis turi paramos gavėjo statusą.

**VIII SKYRIUS**

**BAIGIAMOSIOS NUOSTATOS**

1. Mokykla-darželis turi interneto svetainę, kuri atitinka Lietuvos Respublikos teisės aktų reikalavimus. Interneto svetainėje viešai skelbiama informacija apie vykdomas programas, vaikų priėmimo sąlygas, mokytojų kvalifikaciją, laisvas darbo vietas, Mokyklos-darželio tradicijas, vykdomus projektus.
2. Informacija apie Mokyklą-darželį skelbiama Mokyklos-darželio interneto svetainėje, bendruomenės susirinkimuose, informaciniuose stenduose, esant poreikiui – vietos spaudoje.
3. Pranešimai, kuriuos reikia pagal Lietuvos Respublikos teisės aktus ar šiuos Nuostatus paskelbti viešai, skelbiami Mokyklos-darželio interneto svetainėje, prireikus Rokiškio rajono savivaldybės interneto svetainėje ar vietinėje spaudoje.
4. Mokyklos-darželio nuostatus, jų pakeitimus, papildymus tvirtina Rokiškio rajono savivaldybės taryba.
5. Mokyklos-darželio nuostatai keičiami ir pildomi Rokiškio rajono savivaldybės tarybos, Mokyklos-darželio tarybos ar Mokyklos-darželio direktoriaus iniciatyva.
6. Mokykla-darželis registruojamas teisės aktų nustatyta tvarka.
7. Mokykla-darželis reorganizuojamas, likviduojamas ar pertvarkomas Lietuvos Respublikos civilinio kodekso, Lietuvos Respublikos biudžetinių įstaigų įstatymo, Lietuvos Respublikos švietimo įstatymo ir kitų teisės aktų nustatyta tvarka.
8. Mokyklos-darželio struktūros pertvarka – mokyklos grupės ar tipo pakeitimas arba vykdomos organizacinės veiklos pakeitimai (klasių, ugdymo grupių, skyrių, filialų steigimas ar likvidavimas, paskirties keitimas) – vykdoma Rokiškio rajono savivaldybės tarybos sprendimu, vadovaujantis Vyriausybės patvirtintomis Mokyklų, vykdančių formaliojo švietimo programas, tinklo kūrimo taisyklėmis, Civiliniu kodeksu, Lietuvos Respublikos biudžetinių įstaigų įstatymu ir kitais teisės aktais.
9. Rokiškio rajono savivaldybės taryba vykdo teisės aktuose Mokyklos-darželio savininko teises ir pareigas įgyvendinančiai institucijai priskirtas funkcijas. Jei Lietuvos Respublikos norminiai aktai ar Rokiškio rajono savivaldybės tarybos priimti teisės aktai nustato, kad atskiras savivaldybės tarybos kompetencijos funkcijas gali vykdyti savivaldybės administracijos direktorius, šias funkcijas vykdo Rokiškio rajono savivaldybės administracijos direktorius be atskiro šių nuostatų pakeitimo.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mokyklos- darželio „Ąžuoliukas“ direktorė Romualda Cegelskienė